Publication: Magyar Közlöny
Issue: MK-2000-70 (Year: 2000, Number: 70)
Era: 1990-2004
Section: Melléklet az 1054/2000. (VI. 30.) Korm. határozathoz
Paragraph Index: 33

3. Az üzembe helyezés tényét a felek átadás/átvételi jegyzőkönyvben rögzítik, és ennek dátuma a jótállási idő kezdete. V. Megjegyzések Szám: A-02-00 Kiemelt termék megnevezése: GSM mobil távközlési szolgáltatások és készülékek Vámtarifaszám: 8525 20 91 00 I. Kiemelt termék általános leírása, használati célja GSM mobil rádiótelefon hálózaton nyújtott közcélú előfizetői szolgáltatás, amely — díjfizetési kötelezettség mellett — megvalósulhat az adott hálózat előfizetői, illetőleg a hálózattal összekapcsolt vagy arra rákapcsolt más hálózatok igénybevevői között. A GSM mobil rádiótelefon hálózat (GSM PLMN) olyan a vonatkozó ETSI GSM műszaki előírásoknak megfelelő földfelszíni rádiótávközlő hálózat, amely a nagy területen szabadon mozgó igénybevevők között lehetővé teszi többek között — kétirányú távbeszélő beszéd-összeköttetések felépítését és időkorlátozás nélküli fenntartását a 0,3—3,4 KHz közötti hangfrekvenciás sávban, továbbá — legalább 2400 bit/s sebességű adatátvitelt. A hívott előfizető elérése a nemzeti, illetőleg a nemzetközi számozási tervben rögzített választási eljárás útján lehetséges. A GSM mobil rádiótelefon hálózat üzemeltetője előfizetői szolgáltatás hozzáférési pontot létesít a szolgáltatás igénybevevői számára a hálózati infrastruktúra (GSM PLMN) működtetése és a GSM rádiófrekvenciás tartomány bázisállomások (BTS) általi kisugárzása révén. II/1. Műszaki követelmények a GSM hálózatra A GSM mobil rádiótelefon hálózat (GSM PLMN) általános felépítésének összhangban kell lennie a GSM 01.02 műszaki előírással. A GSM mobil rádiótelefon hálózat a szokásos hálózatelemeken felül tartalmazzon előfizető azonosító modul jogosultság ellenőrző központot (SIM AUC) és mobil készülék jogosultság ellenőrző központot (EIR). A hálózati funkciók és eljárások, valamint a különböző mobil rádiótelefon hálózatok együttműködése feleljen meg a GSM 03.01 műszaki előírásnak. A GSM mobil rádiótelefon hálózat felépítése a GSM 03.02, a számozás, címzés, azonosítás a GSM 03.03 a jelzésátvitel a GSM 03.04 műszaki előírásoknak feleljen meg. A más hálózatokkal való együttműködési funkcióknak (IWF) a GSM 09.04, GSM 09.05, GSM 09.06 és GSM 09.07 műszaki előírásoknak kell megfelelni. A GSM mobil rádiótelefon hálózaton nyújtott GSM távközlési szolgáltatások feleljenek meg a vonatkozó ETSI GSM műszaki előírásoknak, a távszolgáltatások a GSM 02.03, a hordozószolgáltatások a GSM 02.02, a többletszolgáltatások a GSM 02.04 műszaki előírásnak és a GSM 02.80 műszaki előírássorozatnak. A szolgáltatások hozzáférhetőségének meg kell felelnie a GSM 02.11 műszaki előírásnak. A rádiócsatorna és a hálózat biztonságos működése feleljen meg a GSM 02.09 és GSM 03.20 műszaki előírásoknak. A GSM mobil rádiótelefon hálózat üzemeltetőjének biztosítania kell a GSM távközlési szolgáltatások igénybevételének a lehetőségét az országos és a nemzetközi mobilitásnak megfelelően. A nemzetközi bolyongás (roaming) elszámolása a GSM Association dokumentumaiban rögzített elszámolási rend szerint történik. II/2. Műszaki követelmények a mobil állomásra Az előfizetői szolgáltatáshozzáférési pont eléréséhez az igénybevevőnek mobil állomást (MS) kell beszereznie, amely előfizető azonosító modulból (SIM kártya) és mobil készülékből (ME) épül fel. A mobil állomások különböző típusai a GSM 02.06 műszaki előírásnak feleljenek meg. A mobil állomás funkciói feleljenek meg a GSM 02.07 műszaki előírásnak (A hivatkozott műszaki előírás kötelező funkciói minimális követelmények). A mobil állomás funkcionálisan mobil végződtetést (MT) tartalmazzon és különböző végberendezéseket (TE) és adaptációs funkciókat (TAF) támogasson a GSM 03.45, GSM 03.46, GSM 07.01, GSM 07.02 és GSM 07.03 műszaki előírásoknak megfelelően. 2000/70. szám A mobil készüléknek nemzetközi azonosítóval kell rendelkeznie (IMEI), a GSM 02.16 és GSM 03.03 műszaki előírásoknak megfelelően. Az előfizető azonosító modul (SIM kártya) funkcionális jellegzetességeinek a GSM 02.17 műszaki előírással kell összhangban lenniük. Az előfizető azonosító modul (SIM kártya) tartalmazza a mobil előfizető nemzetközi azonosítóját (IMSI) és az előfizető azonosító modul jogosultság ellenőrző kulcsát (Ki). A GSM mobil készülékek három kategóriába sorolhatók:

Source: https://magyarkozlony.hu/hivatalos-lapok/c7594e7dd2e2b56e0932c37349ac5a263c73368a/dokumentumok/8b56351ebe45df3356ca024b3acdfbd1adf05a7b/letoltes